Mar 03,2016
విట్‌ విద్యార్థికి 'కెటీిహెచ్‌ మాస్టర్స్‌'
చెన్నయ్ : 'వెల్లూరు ఇన్‌స్టిట్యూట్‌ ఆఫ్‌ టెక్నాలజీ' (విట్‌) యూనివర్శిటీలో బీటెక్‌ ఆఖరి సంవత్సరం చదువుతున్న మహమ్మద్‌ కమల్‌ క్వాజాకు వైర్‌లెస్‌ సిస్టమ్‌ ట్రాక్‌లో 'కేటీహెచ్‌ మాస్టర్స్‌ చాలేంజ్‌ -2016' తొలి బహుమతి లభించింది. యూనివర్శిటి ఒక్క ప్రకటనలో ఈ విషయాన్ని వెల్లడించింది. దీంతో తమ విద్యార్థికి స్టాకహోంలోని కేటీహెచ్‌ రాయల్‌ ఇన్‌స్టిస్యూట్‌ ఆఫ్‌ టెక్నలాజీలో వైర్‌లెస్‌ సిస్టమ్‌లో మాస్టర్‌ డిగ్రీ చేయడానికి స్కాలర్‌షిప్‌ను అందించనున్నట్లు తెలిపింది. ఇది ప్రపంచంలోనే ప్రఖ్యాతిగాంచిన యూనివర్శిటీ అని వివరించింది. ఇక్కడి నుంచి అనేక మంది విజయవంతంగా టెక్నోక్రాట్స్‌, ఎంటర్‌ప్రిన్యూర్స్‌, పరిశోధకులు రూపుదిద్దుకున్నారని పేర్కొంది. వివిధ దశల్లో పరీక్షలు నిర్వహించి తనను టాప్‌ విద్యార్థుల్లో ఒక్కరిగా 'కెేటీహెచ్‌ మాస్టర్స్‌' గుర్తించిందని క్వాజా పేర్కొన్నారు. తోడ్పాటు అందించిన విట్‌ విశ్వవిద్యాలయం అధికారులకు, ఉపాధ్యాయులకు కృతజ్ఞతలు తెలిపారు.
మీ స్నేహితులకు రికమెండ్ చెయ్యండి